Հատուկ ծրարը յուրօրինակ ֆիլատելիստական արտադրանք է՝ թեմատիկ ծրար, որը մարվում է հատուկ դրոշմակնիքով: Դիզայնի հեղինակը «Հայփոստ» ընկերության մասնագետ Վահագն Մկրտչյանն է։ Ծրարի վրա պատկերված է 2006 թվականին Յուրի Օգանեսյանի կողմից հայտնաբերված, Մենդելեևի պարբերական աղյուսակը համալրող նոր՝ 118-րդ քիմիական տարրը, որը և 2016 թվականին հայ մեծ գիտնականի պատվին անվանվել է oganesson (Og): Հատուկ ծրարի վրա փակցված է 2017 թվականին շրջանառության մեջ դրված «Յուրի Հովհաննիսյան» թեմային նվիրված նամականիշը: